|  |  |  |
| --- | --- | --- |
|  |  | **Objava za medije** |
| Datum: 23/1/2025  Kontakt:  Katarina Kantolić  menadžer Korporativnih komunikacija  091 4978 027  [katarina.kantolic@addiko.com](mailto:katarina.kantolic@addiko.com)  **O Addiko Bank d.d.**  Addiko je specijalistička banka za građane te mala i srednja poduzeća, fokusirana na brzo i jednostavno kreditiranje i moderne usluge plaćanja.  Addiko Bank d.d. je u vlasništvu Addiko Bank AG i dio je međunarodne bankarske grupacije prisutne u pet zemalja. Addiko Bank AG izlistana je na Bečkoj burzi od 2019. godine.  Addiko teži pozicioniranju kao banka koja razvija inovativna, digitalna bankarska rješenja. Spremna je podijeliti svoja znanja sa zajednicom te podržati projekte kojima se poboljšava digitalna i financijska pismenost, posebno među mladima koji se tek spremaju za upravljanje osobnim financijama ili kreću u poduzetništvo. |  | **Štedopis i Addiko banka pozivaju na ovogodišnje natjecanje u financijskoj pismenosti za osnovnoškolce**  *„Štedopisovo natjecanje već je postalo tradicija koja okuplja djecu diljem Hrvatske i pruža im priliku za stjecanje znanja koja će koristiti cijelog života. Veselimo se još jednom pokazati koliko je važno ulagati u financijsko znanje mlađih generacija”* izjavila je **Marina Ralašić**, predsjednica udruge Štedopis.  Organiziran uz podršku Addiko banke, kviz ima za cilj povećanje financijske pismenosti među djecom i pružanje korisnih znanja za odgovorno upravljanje osobnim financijama. Do sada je u njemu sudjelovalo 4.400 učenika iz cijele Hrvatske.  *„Financijska pismenost jedan je od ključnih stupova Addiko banke. Svjesni smo važnosti educiranja građana kako bi razumjeli svoje financije i donosili informirane odluke. Drago nam je što smo već treću godinu dio ovog projekta koji pomaže najmlađima razviti financijske vještine te ćemo kao banka nastaviti inovativno doprinositi ovom cilju”*,izjavio je **Mario Žižek,** predsjednik Uprave Addiko Bank Hrvatska.  Natjecanje je namijenjeno učenicima od 5. do 8. razreda osnovne škole, a njihovi nastavnici i mentori mogu ih prijaviti putem [**linka**](https://docs.google.com/forms/d/e/1FAIpQLSfMadmAJY8mFVBP5B-TPntTBt4hD6xO6K1hri8HNjGonh-_Sg/viewform) do 10. ožujka 2025. godine. Ekipa se treba sastojati od tri učenika i jednog nastavnika ili mentora, a svaki razredni odjel može imati jednu prijavljenu ekipu. Online kviz „Novac i ja“ održat će se 11. ožujka 2025. godine, a sudionici će imati priliku osvojiti vrijedne nagrade poput pametnih ploča, pametnih satova, poklon-bonova i još mnogo toga, te radionice financijske pismenosti za svoje razrede. Dosadašnji velik odaziv osnovnih škola iz cijele Hrvatske pokazuje da je interes za financijskim obrazovanjem stalan i u porastu.  Više informacija o natjecanju kao i načinu prijave moguće je pronaći na poveznici: 🔗[Natjecanje u financijskoj pismenosti | (stedopis.hr)](https://www.stedopis.hr/natjecanje-u-financijskoj-pismenosti-3/). |